CELEX: 32006R1745
Language: da
Date: 2006-11-24 00:00:00
Title: Kommissionens forordning (EF) nr. 1745/2006 af 24. november 2006 om ændring af forordning (EF) nr. 936/97 om åbning og forvaltning af toldkontingenter for oksekød af høj kvalitet, fersk, kølet eller frosset, og for frosset bøffelkød

25.11.2006   
            
            
               DA
            
            
               Den Europæiske Unions Tidende
            
            
               L 329/22
            
         
      KOMMISSIONENS FORORDNING (EF) Nr. 1745/2006
   af 24. november 2006
   om ændring af forordning (EF) nr. 936/97 om åbning og forvaltning af toldkontingenter for oksekød af høj kvalitet, fersk, kølet eller frosset, og for frosset bøffelkød
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød (1), særlig artikel 32, stk. 1, første afsnit, og
   ud fra følgende betragtninger:
   
               (1)
            
            
               I Kommissionens forordning (EF) nr. 936/97 (2) er der fastsat bestemmelser om åbning og forvaltning af en række flerårige toldkontingenter for oksekød af høj kvalitet.
            
         
               (2)
            
            
               Adgang til disse kontingenter er underlagt betingelserne i forordning (EF) nr. 936/97. I artikel 2, litra a), c) og d), i nævnte forordning fastsættes specielt definitionerne af oksekød af høj kvalitet, der indføres fra henholdsvis Argentina, Uruguay og Brasilien. For at kunne anvende parametre, der kan efterprøves og revideres, bør disse definitioner som følge af ikrafttrædelsen af Rådets forordning (EF) nr. 1532/2006 af 12. oktober 2006 om betingelserne for visse importkontingenter for oksekød af høj kvalitet (3) ændres, så de henviser til de officielle kategorier, som myndighederne i disse lande hver især anvender på den dato, hvor denne forordning træder i kraft.
            
         
               (3)
            
            
               Det bør også fastsættes, at bestemmelserne i artikel 13 i Europa-Parlamentets og Rådets forordning (EF) nr. 1760/2000 (4), der fastlægger et system for identifikation og registrering af kvæg og fastsætter bestemmelser for mærkning af oksekød og oksekødsprodukter, bør gælde for import af det oksekød af høj kvalitet, der er omhandlet i artikel 2, litra a), c) og d), i forordning (EF) nr. 936/97.
            
         
               (4)
            
            
               Forordning (EF) nr. 936/97 bør ændres i overensstemmelse hermed.
            
         
               (5)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for Oksekød —
            
         UDSTEDT FØLGENDE FORORDNING:
   Artikel 1
   I artikel 2 i forordning (EF) nr. 936/97 foretages følgende ændringer:
   
               1)
            
            
               Litra a) affattes således:
               
                           »a)
                        
                        
                           28 000 tons udbenet oksekød, henhørende under KN-kode 0201 30 00 og 0206 10 95, der svarer til følgende definition:
                           »Udvalgte udskæringer af slagtekroppe af stude, unge dyr eller kvier, der udelukkende har været holdt på græs siden deres fravænning. Slagtekroppe af stude klassificeres i kategorien »JJ«, »J«, »U« eller »U2«, slagtekroppe af unge dyr og kvier klassificeres i kategorien »AA«, »A« eller »B« ifølge den officielle oksekødsklassifikation, der er udarbejdet af Argentinas sekretariat for landbrug, kvægavl, fiskeri og fødevarer (Secretaría de Agricultura, Ganadería, Pesca y Alimentos — SAGPyA)«.
                           Udskæringerne mærkes i overensstemmelse med artikel 13 i Europa-Parlamentets og Rådets forordning (EF) nr. 1760/2000 (5).
                           Angivelsen »Oksekød af høj kvalitet« (High Quality Beef) kan anføres på mærkningen.
                        
                     
         
               2)
            
            
               Litra c) og d) affattes således:
               
                           »c)
                        
                        
                           6 300 tons udbenet oksekød, henhørende under KN-kode 0201 30 00, 0202 30 90, 0206 10 95 og 0206 29 91, der svarer til følgende definition:
                           »Udvalgte udskæringer af slagtekroppe af stude (novillos) eller kvier (vaquillonas) som defineret i den officielle klassifikation af slagtekroppe af kvæg, der er udarbejdet af Uruguays nationale kødinstitut (Instituto Nacional de Carnes — INAC). Dyr, der kan benyttes til produktion af oksekød af høj kvalitet, har udelukkende været holdt på græs siden deres fravænning. Slagtekroppe klassificeres i kategorien »I«, »N« eller »A« med fedtlag »1«, »2« eller »3« ifølge ovennævnte klassifikation«.
                           Udskæringerne mærkes i overensstemmelse med artikel 13 i forordning (EF) nr. 1760/2000.
                           Angivelsen »Oksekød af høj kvalitet« (High Quality Beef) kan anføres på mærkningen.
                        
                     
                           d)
                        
                        
                           5 000 tons udbenet oksekød, henhørende under KN-kode 0201 30 00, 0202 30 90, 0206 10 95 og 0206 29 91, der svarer til følgende definition:
                           »Udvalgte udskæringer af slagtekroppe af stude eller kvier, der udelukkende har været opfodret med græs siden deres fravænning. Slagtekroppe klassificeres i kategorien »B« med fedtlag »2« eller »3« ifølge den officielle klassifikation af slagtekroppe af kvæg, der er udarbejdet af Brasiliens ministerium for landbrug, kvægavl og forsyninger (Ministério da Agricultura, Pecuária e Abastecimento) «.
                           Udskæringerne mærkes i overensstemmelse med artikel 13 i forordning (EF) nr. 1760/2000.
                           Angivelsen »Oksekød af høj kvalitet« (High Quality Beef) kan anføres på mærkningen.«
                        
                     
         Artikel 2
   Denne forordning træder i kraft på syvendedagen efter offentliggørelsen i Den Europæiske Unions Tidende.
   Den anvendes for oksekød, for hvilket der er udstedt et ægthedscertifikat fra og med den 1. januar 2007.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 24. november 2006.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EFT L 160 af 26.6.1999, s. 21. Senest ændret ved forordning (EF) nr. 1913/2005 (EUT L 307 af 25.11.2005, s. 2).
   
      (2)  EFT L 137 af 28.5.1997, s. 10. Senest ændret ved forordning (EF) nr. 408/2006 (EUT L 71 af 10.3.2006, s. 3).
   
      (3)  EUT L 283 af 14.10.2006, s. 1.
   
      (4)  EFT L 204 af 11.8.2000, s. 1. Ændret ved tiltrædelsesakten af 2003.
   
      (5)  EFT L 204 af 11.8.2000, s. 1.«